پرزیدنت رجب طیب اردوغان، موصول عملیاتیندا ماسادا تورکیه‌نی گؤرمک ایستمه‌ین‌لرین یاراماز پلان‌لار ایچینده اولدوق‌لارینی ایفاده ائتدی
قونیادا سیویل توپلوم هؤرگوتلری نماینده‌لرینه خیطاب ائدن اردوغان، بغداد رهبرلیگی‌نین طلبینه اساسا داعش ایله مباریزه و یئرلی گوجلرین تعلیمی مقصدیله عراقین بعشیقه بؤلگه‌سینده اولان تورک حربی وارلیغی قونوسونا توخوندو.
داعشله مباریزه چرچیوه‌سینده بؤلگه‌دکی گلیشمه‌لری دگرلندیررکن سرت دانیشان اردوغانین هدفینده موصول عملیاتیندا تورکیه‌نی دؤوره دیشی بوراخماق ایسته‌ین اولوسلارآراسی توپلوم واردی.
تورک عسگری‌نین، بغداد رهبرلیگی‌نین ایستیی ایله بعشیقه‌ده اولدوغونو وورغولایان اردوغان، سون زامان‌لاردا تورکیه‌نین بؤلگه‌دکی وارلیغین‌دان راحاتسیز‌لیق دویان عراق‌لی یئتکی‌لی‌لره تپکی گؤستردی.
اردوغان؛
"تورکیه، ایسته‌دیگین زامان گلن، چیخ دئدیگین زامان چیخان بیر اؤلکه دئییل. موصول‌لو قارداش‌لاریمیز، 'بیز بیر نئچه آی اؤنجه‌یه قدر اومودسوزدوق آما تورکیه‌نین سوریه‌نین جرابلوس‌دا داعشدن تمیزلنمه‌سی سونراسی بیزیم اومودوموز آرتدی دئمه‌یه باشلادی‌لار . ایندی بیز (موصول‌لولار) آرتیق اومودوموزو عراقدا تورکیه‌نین آتاجاغی آددیم‌لارا باغلادیق دئییرلر" دئدی.
اردوغان، کوالیسیون گوج‌لری و تورکیه‌نین اورتاق قرارییلا موصول عملیاتینی ائده‌بیله‌جک‌لرینی سؤیله‌دی.
ایسلام دونیاسیندا مذهب آیری‌لیغی آلوولاندیریلاراق ایچ ساواش چیخارتیلمایا چالیشیلدیغینا دیقت چئکن پرزیدنتین گوندمینده فتح‌الله‌چی ترور هؤرگوتو (فئتو) ایله مباریزه ده وار ایدی.
اردوغان؛
"یئنی بیر حاضیرلیغین دا ایچریسینده‌ییک. وظیفه‌لی اولان‌لاردان و سایره گئری چاغیریریق. بو وط‌نین اؤولادی اولان بورایا گلیر بیلدیگی دوغرولار نه ایسه اونلاری ایلگیلی یئرلره ایضاح ائدر. آنلادمیرسا بدلینی اؤدر. هئچ اولمازسا بیز ده بو بیزیم وطنداشیمیز دئمریک، توتولدوغو یئرده گریینی ائدریک" شکلینده دانیشدی.
خالقین، اعدام جزاسی طلب‌لرینه دستگینی ده دیله گتیرن اردوغان؛
"اعدامی ساوونورام. منیم اؤنومه ده گلدیگی زامان من ده بونو اونایلاریارام دئدیم" دئدی.
